Befolkning besto for en stor del av jøder (60.000 i i 1900 eller omkring 10 % av innbyggerne) og etniske litauere. Området lå helt vest i Det jødiske bosetningsområdet i Tsar-Russland (). Jødene der var etnisk mest knyttet til jødene i Vilnius, Kaunas og Hrodna i form av religion, språk (den litauiske varianten av jiddisch) og hadde mer forbindelse med russisk enn polsk kultur. Kongress-Polen hadde andre lover enn det russiske imperiet ellers og jødene i Polen hadde en vanskeligere situasjon enn jødene på andre siden av grensen. Etter det polske opprøret i 1863 fikk jødene i Polen betydelig større frihet og rettigheter enn i selve Russland noe som ble etterfulgt av omfattende jødiske utvandring til Polen. Flere jødiske familier utvandret fra området til Norge på slutten av 1800-tallet. Jødiske innvandrere til Sverige og Norge kom for en stor del fra denne provinsen. En forholdsvis stor andel jøder utvandret til USA og slo seg ned i New York på midten/siste halvdel av 1800-tallet før masseutvandringen.